«Կուսակցությունը բազմաթիվ անգամ նշել է, որ վստահում է իրավապահ մարմինների աշխատանքին եւ հավատում ոստիկանապետի խոսքին, որ խնդիրը պետք է լուծվի օրենքի ողջ խստությամբ: Գործը գտնվում է պետության ղեկավարության ուշադրության կենտրոնում, եւ Նախագահի հետ զրույցից հետո Ռուբեն Հայրապետյանը որոշում ընդունեց վայր դնել պատգամավորական մանդատը: Ավելին` հանրապետականները շատ խիստ են դատապարտել այդ դեպքերը»,-նկատեց ՀՀԿ մամլո խոսնակը: Շարմազանովը դժվարացավ պատասխանել խմբակցությունների դիմումի հիման վրա ԱԺ նախագահ Հովիկ Աբրահամյանը ԱԺ-ում կկազմակերպի հանդիպում, թե` ոչ, սակայն նշեց, որ խորհրդարանն ունի վերահսկողական գործառույթ եւ առաջին անգամ չէ, որ նման հանդիպումներ են կազմակերպվել: «ՀՀԿ-ն երկրում քաղաքական գործընթացների պատասխանատուն է և ժողովդրավարական բարեփոխումների առաջին կողմնակիցը: Այն առաջինն է լինելու վատ երեւույթների քննադատողը»,-շեշտեց Շարմազանովը: